Բոլոր մասնակիցներն էլ ծրագրի ամենամեծ ձեռքբերումն են համարում ծանոթությունը սփյուռքահայ պատանիների հետ և ամուր կապերի ստեղծումն ու պահպանումը հյուրընկալ ընտանիքների, ծրագրի կազմակերպիչների և իրենց ընկերների հետ։ Ծրագրի շրջանակներում եղել են հանդիպումներ ՀՀ սփյուռքի և պաշտպանության նախարարների հետ, այցելություններ ՀԲԸՄ վիրտուալ համալսարան, «Այբ» դպրոց և այլն։ Ճամբարային 3 օրերի ընթացքում կազմակերպվել են ինտելեկտուալ և մարզական խաղեր։ Մասնակիցներին հատկապես ոգևորել է օգօստոսի 23-ին՝ ծրագրի փակման հանդիսավոր արարողության ժամանակ հանդիպումը ՀՀ վարչապետ Նիկոլ Փաշինյանի հետ, որի ընթացքում եղել է նաև հարց ու պատասխան։